《黄倅内子挽诗》
宋代·林希逸

岸帻生同誉，翻经老耐嫠。能贤儿似侃，爱客母如圭。

有弟铭崔姊，何人传鲍妻。霜风吹旐去，笳咽筱塘西。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。